ΚΑΝΟΝΙΣΜΟΣ (ΕΟΚ) αριθ. 493/86 ΤΟΥ ΣΥΜΒΟΥΛΙΟΥ της 25ης Φεβρουαρίου 1986 που καθορίζει, για το έτος 1986, τις αρχικές ποσοστώσεις που εφαρμόζονται στην Πορτογαλία για ορισμένα προϊόντα των τομέων των αυγών και του κρέατος πουλερικών προελεύσεως Κοινότητας, στη σύνθεσή της στις 31 Δεκεμβρίου 1985

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, την πράξη προσχώρησης της Ισπανίας και της Πορτογαλίας, και ιδίως το άρθρο 234 παράγραφος 2, την πρόταση της Επιτροπής, Εκτιμώντας: ότι, βάσει του άρθρου 269 της πράξης προσχώρησης, η Πορτογαλία μπορεί, κατά τη διάρκεια του πρώτου σταδίου, να διατηρήσει, με τη μορφή ποσοστώσεων, ποσοτικούς περιορισμούς κατά την εισαγωγή ορισμένων προϊόντων των τομέων των αυγών και του κρέατος των πουλερικών προελεύσεως Κοινότητας, στη σύνθεσή της στις 31 Δεκεμβρίου 1985- ότι η παράγραφος 2 στοιχείο β) του εν λόγω άρθρου προβλέπει ότι η αρχική ποσόστωση που εφαρμόζεται το 1986 ορίζεται, για κάθε προϊόν, είτε στο 3 % του μέσου όρου της πορτογαλικής παραγωγής τα τρία τελευταία χρόνια πριν από την προσχώρηση για τα οποία υπάρχουν διαθέσιμες στατιστικές, είτε στο μέσο όρο των πορτογαλικών εισαγωγών που πραγματοποιήθηκαν τα τρία τελευταία χρόνια πριν από την προσχώρηση για τα οποία υπάρχουν διαθέσιμες στατιστικές, όταν το κριτήριο αυτό οδηγεί σε μεγαλύτερη ποσότητα- ότι τα διαθέσιμα στατιστικά στοιχεία, επί του παρόντος, δείχνουν ότι για τον καθορισμό της αρχικής ποσόστωσης πρέπει να επιλεγεί το κριτήριο της πορτογαλικής παραγωγής για τους νεοσσούς και τα αυγά κοτών προς επώαση, καθώς και τα άλλα αυγά και το κριτήριο των πορτογαλικών εισαγωγών για τους νεοσσούς και τα αυγά γάλων προς επώαση- ότι, για το χρονικό διάστημα από 1ης Μαρτίου μέχρι 31 Δεκεμβρίου 1986, η ποσόστωση που εφαρμόζεται ισούται με την αρχική ποσόστωση, μειωμένη κατά ένα έκτο, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι ποσότητες των αρχικών ποσοστώσεων που η Πορτογαλική Δημοκρατία μπορεί, κατ' εφαρμογή του άρθρου 269 της πράξης προσχώρησης, να εφαρμόσει κατά την εισαγωγή των προϊόντων των τομέων των αυγών και των πουλερικών προελεύσεως Κοινότητας, στη σύνθεσή της στις 31 Δεκεμβρίου 1985, καθορίζονται στο παράρτημα. Για το χρονικό διάστημα από 1ης Μαρτίου μέχρι 31 Δεκεμβρίου 1986 οι ποσότητες αυτές μειώνονται κατά ένα έκτο.

Άρθρο 2

Οι λεπτομέρειες εφαρμογής του καθεστώτος των ποσοστώσεων που αναφέρει το άρθρο 269 της πράξης προσχώρησης θεσπίζονται, εφόσον χρειαστεί, σύμφωνα με τη διαδικασία που προβλέπεται στο άρθρο 17 του κανονισμού (ΕΟΚ) αριθ. 2771/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των αυγών (1), όπως τροποποιήθηκε τελευταία από τον κανονισμό (ΕΟΚ) αριθ. 3768/85 (2), και του κανονισμού (ΕΟΚ) αριθ. 2777/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του κρέατος πουλερικών (3), όπως τροποποιήθηκε τελευταία από τον κανονισμό (ΕΟΚ) αριθ. 3768/85.

Άρθρο 3

Ο παρών κανονισμός αρχίζει να ισχύει την 1η Μαρτίου 1986.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 25 Φεβρουαρίου 1986. Για το Συμβούλιο Ο Πρόεδρος G. BRAKS

(1) ΕΕ αριθ. L 282 της 1. 11. 1975, σ. 49. (2) ΕΕ αριθ. L 362 της 31. 12. 1985, σ. 8. (3) ΕΕ αριθ. L 282 της 1. 11. 1975, σ. 77.

ΠΑΡΑΡΤΗΜΑ

/* ΠΙΝΑΚΕΣ: δείτε Ε.Ε. */